b"\n_START_ARTICLE_\nTrimetyyliglysiini\n_START_SECTION_\nBiosynteesi ja merkitys\n_START_PARAGRAPH_\nEli\xc3\xb6t tuottavat trimetyyliglysiini\xc3\xa4 koliinista. El\xc3\xa4imill\xc3\xa4 t\xc3\xa4m\xc3\xa4 tapahtuu maksassa. Maksan koliinidehydrogenaasi hapettaa koliinin ensin betaiinialdehydiksi, jonka betaiinialdehydidehydrogenaasientsyymi hapettaa trimetyyliglysiiniksi. Trimetyyliglysiini toimii metyyliryhm\xc3\xa4n luovuttajana useissa metylaatioreaktioissa. Yksi niist\xc3\xa4 on homokysteiinin muuntaminen metioniiniksi, miss\xc3\xa4 reaktiossa trimetyyliglysiini tai metyylitetrahydrofolaatti luovuttavat metyyliryhm\xc3\xa4n.\n_START_SECTION_\nErist\xc3\xa4minen ja k\xc3\xa4ytt\xc3\xb6\n_START_PARAGRAPH_\nEnsimm\xc3\xa4isen kerran trimetyyliglysiini eristettiin sokerijuurikkaasta (Beta vulgaris), jonka tieteellisest\xc3\xa4 nimest\xc3\xa4 on nimi betaiini per\xc3\xa4isin. Nyky\xc3\xa4\xc3\xa4nkin trimetyyliglysiini\xc3\xa4 eristet\xc3\xa4\xc3\xa4n sokeriruo'osta valmistetusta melassista kromatografisesti k\xc3\xa4ytet\xc3\xa4\xc3\xa4n ioninvaihtokromatografiaa. Kromatografialla saatua rikastettua trimetyyliglysiini\xc3\xa4 k\xc3\xa4ytet\xc3\xa4\xc3\xa4n el\xc3\xa4inten rehussa ja l\xc3\xa4\xc3\xa4ketieteess\xc3\xa4."